# Peru

O iných významoch výrazu *Peru* pozri *Peru (rozlišovacia stránka)*.

|  |
| --- |
| **Peruánska republika** |
|

|  |  |
| --- | --- |
|  |  |
| Vlajka
 | Znak
 |

 |
| Národné motto: Firme y feliz por la unión (Pevný a štastný pre úniu) |
| Štátna hymna: Somos libres, seámoslo siempre |
|  |
| **Miestny názov** |   |
|  • dlhý | República del Peru |
|  • krátky | Peru |
| **Hlavné mesto** | Lima 12°2′ j.š. 77°1′ z.d. |
| **Najväčšie mesto** | Lima |
| **Úradné jazyky** | španielčina, kečuánčina, ajmarčina

  |
| **Štátne zriadenie** prezident viceprezident predseda vlády | prezidentská republika Dina Boluarte vacant Gustavo Adrianzén |
| **Vznik** | 28. júla 1821 vyhlásená nezávislosť od Španielska |
| **Susedia** | Ekvádor, Kolumbia, Brazília, Bolívia, Čile |
| **Rozloha**  • celková  • voda (%) |   1 285 216 km² (19.)   5 220 km² (0,41 %) |
| **Počet obyvateľov**  • odhad (2023)  • sčítanie (2017)  • hustota (2023) |   33 788 589 (46.)  31 237 385 23/km² (?.) |
| **HDP**  • celkový  • na hlavu (PKS) | 2018 228,944 mld. $ (41.) 14 252 $ (85.) |
| **Index ľudského rozvoja** (2017) | 0,750 (89.) – vysoký |
| **Mena** | sol (S/.) PEN () |
| **Časové pásmo**  • Letný čas | (UTC-5) (UTC) |
| **Medzinárodný kód** | PER |
| **Medzinárodná poznávacia značka** | PER |
| **Internetová doména** | .pe |
| **Smerové telefónne číslo** | +51 |
| Wikimedia | © OpenStreetMap Interaktívna mapa |
| Gramotnosť: 93 % |

 Peru
**Peru** (špa. Perú, keču. Piruw, ajmar. Piruw), dlhý tvar **Peruánska republika** (špa. República del Perú), je štát na západnom pobreží Južnej Ameriky. Hraničí s Ekvádorom a Kolumbiou na severe, Brazíliou na východe, Bolíviou na juhovýchode a s Čile na juhu. Západné brehy obmýva Tichý oceán.

Územie Peru osídľovali jedna z najstarších svetových kultúr Norte Chico a neskôr Inkská ríša, najväčší štát predkolumbovskej Ameriky. Toto územie podrobilo v 16. storočí Španielske impérium a založilo Vicekráľovstvo Peru, pod ktoré patrila väčšina jeho juhoamerických kolónií. Po získaní nezávislosti v roku 1821 prešlo Peru obdobiami politických nepokojov, finančných kríz ako aj fázami stability a hospodárskeho rastu.

Peru je republika so zastupiteľskou demokraciou rozdelená do 25 regiónov (regiones). Jej geografia sa mení od vyprahnutých planín pri tichooceánskom pobreží po vrchy Ánd a Amazonský tropický prales. Je to rozvojová krajina so stredným indexom ľudského rozvoja a asi 40 % úrovňou chudoby. Medzi hlavné hospodárske činnosti patrí poľnohospodárstvo, rybolov, banský priemysel a výroba tovarov ako napr. textil.

V Peru je žije približne 28 miliónov obyvateľov rôznych národností, vrátane pôvodných obyvateľov Peru, Európanov, Afričanov a Ázijcov. Hoci je španielčina hlavným jazykom, veľa Peruáncov hovorí kečuánčinou alebo inými domorodými jazykmi. Táto zmes kultúrnych tradícií má za dôsledok veľkú rozmanitosť v oblastiach umenia, literatúry, hudby a kuchyne.

## Etymológia

Slovo *Peru* je odvodené od mena miestneho vládcu *Birú*, ktorý žil začiatkom 16. storočia blízko zátoky San Miguel v Paname. Keď španielski prieskumníci navštívili jeho ovládané územia v roku 1522, nachádzali sa na najjužnejšej časti Európanom vtedy známeho Nového sveta. Preto, keď Francisco Pizarro preskúmal južnejšie územia, tak boli označené ako Birú alebo Peru. Španielska koruna udelila v roku 1529 tomuto menu legálny status s Capitulación de Toledo, ktorá označila Inkskú ríšu ako provinciu Peru. Pod španielskou vládou dostala meno vicekráľovstvo Peru, ktoré sa po peruánskej vojne o nezávislosť stalo Peruánskou republikou.

## Dejiny

Najstaršie dôkazy ľudskej činnosti na tomto území sa datujú približne do roku 11 000 pred Kr. Najstaršia známa peruánska kultúra, Norte Chico, prekvitala v rokoch 3000 až 1800 pred Kr. pozdĺž tichého oceánu. Ako ďalšie sa rozvíjali Čavínska, Parakaská, Močická, Nasca, Vari, a Čimú archeologické kultúry. V 15. storočí sa Inkovia zoskupili do silného štátu a počas storočia sformovali najväčšiu ríšu v predkolumbovskej Amerike. Andské kultúry boli poľnohospodárske a využívali zavlažovanie a terasovanie; dôležitým bol rybolov a hospodárenie s ťavovitými. Keďže tieto kultúry nemali pojem o trhu alebo peniazoch, ich spolupráca sa spoliehala na obojstrannosť a prerozdeľovanie.

## Administratívne členenie

Územie Peru je rozdelené na 24 departmentov (nazývaných aj regióny). Tieto departmenty sa ďalej delia na provincie, ktoré sa skladajú z okresov. Celkovo je krajina rozdelená na 195 provincií a 1 833 okresov.

Provincia Lima nie je súčasťou iného administratívneho celku.

## Geografia

Svojou rozlohou 1 285 220 km2 je Peru 20. najväčšou krajinou sveta (po Mongolsku). Rozlohou je porovnateľné s Čadom, a približne dvakrát také veľké ako štát USA Texas. Obyvateľstvo viac než 27 miliónov ľudí hovorí španielsky, kečuánsky, ajmarsky a inými domorodými jazykmi.

Východné Peru pozostáva prevažne z vlhkých tropických džunglí Amazonského dažďového pralesa, najväčšieho na svete. Na juhu pozdĺž hranice s Bolíviou leží jazero Titicaca — najvyššie položené splavné jazero na svete. Náhorná plošina Altiplano je suché údolie rozprestierajúce sa na úpätí Ánd v juhovýchodnom Peru. Pozdĺž hranice s Čile sa rozprestiera najsuchšia púšť na svete Atacama.

Pobrežie Pacifiku je domovom veľkého množstva druhov rýb. Púšť Sechura leží v severozápadnom Peru pozdĺž pobrežia.

Hlavnými riekami Peru sú Ucayali, Maraňon, Amazon (ktorá je vytvorená sútokom Maraňon a Ucayali), Putumayo, Pastaza, Napo, Jurua a Purus.

### Zemepisné oblasti

Machu Picchu, "Stratené mesto Inkov"
Keď prišli Španieli, politické dôvody ich prinútili rozdeliť Peru na tri hlavné oblasti:

* pobrežnú, ohraničovanú Pacifikom
* vysočinu, ležiacu na Andskej náhornej plošine
* džungľu, ležiacu v Amazonskej panve

Tieto názvy sú v Peru stále zaužívané.

Ale Javier Pulgar Vidal zemepisec, ktorý študoval biológiu a zemepis Peru dlhší čas, navrhol vytvorenie ôsmich prírodných oblastí. V roku 1941 na treťom Valnom zhromaždení Pan-American Institute of Geography and History schválili jeho návrh. Týchto osem oblastí je:

* Chala, alebo pobrežie (subtropická púšť v strednej a južnej časti pobrežia a premenlivá tropická *savana* na severe pobrežia)
* Yunga (pozostávajúca zo subtropických úrodných údolí)
* Kečua
* Suni (alebo "Jalca")
* Puna
* Janca
* Rupa-Rupa ("Vysokohorská džungľa")
* Omagua ("Nížinná džungľa")

## Mestá

Mapa Peru
Významnejšie mestá:

* Lima
* Arequipa
* Trujillo
* Chiclayo
* Huancayo
* Piura
* Chimbote
* Iquitos
* Cusco
* Tacna
* Ica
* Pucallpa
* Juliaca
* Ayacucho
* Cajamarca
* Chincha Alta
* Huánuco
* Huaraz
* Sullana
* Puon
* Talara
* Tarapoto
* Paiita
* Tumbes

## Slováci, ktorí tu pôsobili

* Alojz Hudek (\* 1887 – † 1961) –  rímskokatolícky kňaz, salezián, misionár, pedagóg, náboženský rozhlasový redaktor.
* István Holocsy (\* 1898 – † 1929) –  salezián, misionár.

## Referencie

## Iné projekty

CommonsWikislovník* Commons ponúka multimediálne súbory na tému **Peru Wikislovník ponúka heslo **Peru**